Flago de Malajzio

La flago de Malajzio, ankaŭ konata kiel la Jalur Gemilang ("Strioj de Gloro"), konsistas el kampo de 14 ruĝaj kaj blankaj strioj enhavante duonlunon kaj 14-pintan stelon. La 14 strioj, de sama larĝo, reprezentas la egalan statuson en la federacio de la 13 membroŝtatoj kaj la federacia registaro, dum la 14 pintoj de la stelo reprezentas la unuecon inter tiuj unuoj. La duonluno reprezentas Islamon, la oficiala religio de la lando. La blua parto simbolas la unuecon de la malajzianoj. La flavo de la stelo kaj duonluno estas la reĝa koloro de la malajaj regantoj.

Singapore, unu el la 14 membroŝtatoj de la lando, sendependiĝis en 1963. Oni klarigis, ke ekde tio unu el la strioj simbolas kaj unu el la stelaj pintoj simbolas Kuala-Lumpuron, kaj do oni ne devis malpliigi la nombron de la steloj kaj pintoj.

Unuavide la malajza ﬂago estas preskaŭ simila al la usona flago, tamen verdire la azia ﬂago ne ricevis inﬂuojn de la nordamerika. La unua flago kiu uzis dek tri striojn, alterne blankajn kaj ruĝajn, estis tiu de la Brita Orienthinda Kompanio. Malajzio estis teritorio ade vizitata de la ŝiparo de la Brita Kompanio, krome laŭ reĝa statuso havigita al tiu komerca kompanio, iliaj ŝipoj rajtis flirtigi la flagon de la kompanio nur kiam ili troviĝis en Azio. Do, temis pri flago tre bone konata en la havenoj de tiu kontinento, kompreneble ankaŭ en la tuta malazia duoninsulo. Sur la malajza ﬂago ne aperas blankaj steloj, sed la duonluno kiel simbolo de Islamo kaj stelo, kiu reale estas la planedo Venuso, kies pintoj reprezentas la malajzajn ŝtatojn.José M. Rodríguez, "La Usona Flago, inﬂuita kaj inﬂuanta simbolo", VENTO, numero 10, Decembro 2021. p. 11.

 Vidu ankaŭ 
 blazono de Malajzio

 Notoj 

Kategorio:Naciaj flagoj
Kategorio:Naciaj simboloj de Malajzio